kk kk kk kk kk kk ru kk kk kk tt kk ky kk kk ru ru kk kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru zh kk kk de en kk kk de oc kk kk ru ru kk ru fr kk ru zh kk ru en kk de es kk de ca kk de fr kk de fr kk de de kk de zh kk ru en tg de ru kk de fa kk de fr kk de ca kk de en kk de fr kk de eu kk de oc kk de oc kk de de kk de ca kk de en kk de en kk de fr kk ru en kk kk kk
Тәуелсіздіктің 30 жылдығына арналған республикалық мүшәйра жарияланды | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
Нұр-Сұлтан қаласы әкімінің қолдауымен ел Тәуелсіздігінің 30 жылдығына арналған:
Ел басынан талай заман аунады, жерімізді басқыншылар жаулады, жүрегімізден қан, көзімізден жас саулады. Бақ қашып, ырысымыз рәсуа болды. Ел тағдыры тартысқа түскен тар кезеңдерде бостандық үшін арпалысқан арыстарымыз аз болмады. Арыға бармай-ақ, Керей мен Жәнібек, Абылайхан, Кенесары, одан бергі Алаш арыстары мен Желтоқсан оқиғасын айтсақ та жеткілікті.
Қылышынан қан тамған кеңестік сұрқия саясат жадымыздан өткенімізді өшіріп, тарихи тұлғаларымызды тануға мұрсат бермеді. Ұлы хандарымызды естен шығардық. Ел қорғаған батырларымыз бен ұлт үшін отқа күйген ақындарымызды асқақтата алмадық. Алтын Орда да, Қазақ хандығы да тарих бетінен жойылып кете жаздады. Аузымызда қақпақ, төбемізде тоқпақ болды.
Ақыры арман адастырмады, үміт өрге жетеледі. Ғасыр тоғысына таяп, жаңа мыңжылдыққа қарай қадам басқанда бабалар арманы орындалып, бостандықтың Көк байрағы желбіреді. Арқа төсінде асқақтаған Ақорда, ел астанасы - Елорда алтын шаңырағын көтерді.
Ұлт ұстазы Ахмет Байтұрсынұлының «Біздің заманымыз – өткен дәуірдің перзенті, келер заманның атасы» деп айтқан әйгілі сөзі айнымай келді. Тарихымызды түгендеу, түп тамырымызды тану Тәуелсіздіктің арқасында жүзеге асты.
Биыл Қазақ елінің еркіндік алып, өз тәуелсіздігін жариялағанына отыз жыл! Отыз жыл мемлекет үшін көп уақыт емес. Жас Мемлекетіміз шамалы жылдар ішінде Елбасымыздың ерен еңбегінің арқасында сыртқы саясатта сара жол салып, әлемдік беделге ие болды. Алыс-жақын өркениетті елдермен терезе теңестірді. Түркі әлемінің тарихи төркіні, рухани төрі екенін дәлелдеді. Шекарамыз шегенделіп, ел болып етек жаптық, еңсе тіктедік. Ядролық қарудан өз еркімізбен бас тартып, бейбітшіліктің байрағын көтердік. Спортта да еңсе тіктеп, әлем астаналарында Көк туымыз сан мәрте желбіреді.
Президентіміз Қасым-Жомарт Кемелұлы Тоқаев «Тәуелсіздік бәрінен қымбат» атты мақаласында «Біз кезінде елге қызмет етудің озық үлгісін көрсеткен Алаш қайраткерлерінен тағылым аламыз. Олар өткен ғасырдың басында тәуелсіздік идеяларын халық арасында дәріптеуге зор еңбек сіңіріп, азаттық жолында құрбан болды. Тәуелсіздігіміздің мерейтойы аясында осындай біртуар тұлғаларды еске алып, олардың мұрасын жастарымызға және бүкіл әлемге паш етуіміз керек» деп өткенге тағзым етіп, бүгінгі бірлікті бекемдей түсті. Сондай-ақ, «Жер ешқашан, ешкімге сатылмайды!» деп қадап айтты. Халық көкейіндегі күдікті сейілтті, билікке деген сенім ұялатты...
Алаш арманы, Тәуелсіздік шежіресі, халықымыздың тағдыры мен тарихы, бүгіні мен болашағы, отыз жыл ішіндегі асқан асуларымыз бен кешкен қиындықтарымыз мүшәйраға қатысқан туындылардың алтын өзегі болуға тиіс. Сондықтан ақындардан оқырмандар көңіліне жарқын ойлар салатын, ұрпақтарға үлгі-өнеге беретін айтары мол, асқақ рухты жырлар күтеміз:
Бас жүлде – 3 000 000 теңге,
Бірінші орын – 1 150 000 теңге,
Екі екінші орын – 650 000 теңгеден,
Үш үшінші орын – 550 000 теңгеден.
Мүшәйраға 40 жасқа дейінгі ақындар ғана қатыса алады. Еш жерде жарық көрмеген топтама өлеңдер, толғаулар үстіміздегі жылдың маусым айының 1-не дейін қабылданады.
Мүшәйра қорытындысы Нұр-Сұлтан қаласы күні қарсаңында жарияланады.
Үміткер шығармалар мына электронды поштаға astanakalamger@mail.ru жіберілуі тиіс. Немесе компьютерге терілген, автордың мүмкіндігі болмаған жағдайда қолжазба күйінде де қабылдай береміз.
Автордың аты-жөні, мекен-жайы, байланыс телефоны, электронды поштасы (бар болса) міндетті түрде көрсетілсін.
Ескерту: Жүлдегерлердің келіп-кету шығынын ұйымдастырушы тарап мойнына алмайды!
Мекен-жайымыз: Индекс: 010000, Нұр-Сұлтан қаласы, М.Әуезов көшесі 20/А үй, Тел. +7 (7172) 32-84-67, +7 700 330 09 04
Сәкен Сейфуллин музейінің ұйымдастыру алқасы
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Ахаңның тойы – Париждің төрінде
Шерағаңның туғанына 90 жыл
«Алтын сақа» байқауы мәресіне жетті
Нобель сыйлығын француз жазушысы Энни Эрно алды
Ахаңның тойы – Париждің төрінде
Автор және «әдеби қаһарман»
Ахмет Салах әл-Мәһди. Күтпеген «келімсек»
Маржан ЕРШУ : «АТЫРАУ  АЙДЫНДЫ ӨЛКЕМ  АРДАҒЫМ - АЙ...»
Ахаңның тойы – Париждің төрінде
Ұлттық рух алыптары: Ахмет Байтұрсынұлы және Ғұмар Қараш үндестігі
Республикалық «Таласбек» сыйлығына шығарма қабылдау жалғасып жатыр
Қирабаев тұрған үйге ескерткіш тақта қойылды
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Мұқтар Әуезовтің “Абай жолы” роман-эпопеясы: атмосфера және стиль
Қаллеки театрында жаңа қойылым!
ТОҒЫЗ ЖОЛДЫҢ ТОРАБЫНДА ОЯНҒАН
Жоба туралы Порталды қолдану ережесі
Авторлар мен баспаларға ISBN алу